# Josep Maria Llompart de la Peña

Josep Maria Llompart de la Peña (Palma, 23 de maig de 1925 - 28 de gener de 1993) fou un poeta, assagista, activista cultural, crític literari, editor i traductor mallorquí.
A part de ser-ne membre fundador, del 1978 al 1986 fou president de l'Obra Cultural Balear. Entre 1983 i 1987 fou president de l'Associació d'Escriptors en Llengua Catalana. El 1985 fou nomenat membre de la Secció Filològica de l'Institut d'Estudis Catalans i el 1990, president de la Federació Llull d'Entitats Culturals dels Països Catalans.
El 1982 va ser guardonat amb el Premi d'Honor de les Lletres Catalanes i la Creu de Sant Jordi. L'IES Llompart (Palma), duu el seu nom.
| « | Poeta, editor, crític literari, traductor, intel·lectual i activista cultural, fou també un dels prologuistes més prolífics de la nostra literatura, sempre per ajudar els autors més joves o bé per fer grans introduccions a les obres dels clàssics. | » |
| — Sebastià Bennassar, periodista i escriptor |||

## Vida personal

L'avi matern era andalús. Es va casar amb Encarnació Viñas Olivella.

## Obra
### Poesia

* 1961: Poemes de Mondragó
* 1972: La terra d'Argensa
* 1979: Urbanitat i cortesia
* 1980: Mandràgola
* 1981: La capella dels Dolors i altres poemes
* 1983: Obra poètica (Antologia)
* 1990: Jerusalem
* 1992: Spiritual

### Assaig

* 1964: La literatura moderna a les Balears
* 1974: Memòries i confessions d'un adolescent de casa bona
* 1982: Retòrica i poètica (dos volums)
* 1991: Països Catalans? i altres reflexions
* 1992: La narrativa a les Illes Balears
* 1993: Vocabulari privat (amb Antònia Vicens)
* 1996: Els nostres escriptors
* 1998: El llac i la flama

### Traduccions

* 1976: Quinze poetes gallecs
* 1984: Poesia galaico-portuguesa
* 1988: Poesia gallega, portuguesa i brasilera moderna
* 1992: Poemes de Luis Pimentel i Celso Emilio Ferreiro

## Premis i reconeixements

* 1981: Premi Crítica Serra d'Or de poesia per Mandràgola
* 1981: Premi Nacional de la Crítica de Madrid per Mandràgola
* 1982: Premi d'Honor de les Lletres Catalanes
* 1982: Creu de Sant Jordi de la Generalitat de Catalunya
* 1982: Premi d'assaig literari de la Generalitat de Catalunya per Retòrica i Poètica
* 1982: Lletra d'Or per La Capella dels Dolors i altres poemes
* Juny del 1992: Escriptor del mes
* 1993: Premi Crítica Serra d'Or de poesia per Spiritual

## Bibliografia

* Munar i Munar, Felip; Martínez i Miró, Tomàs. Amb paraules ben planeres: L'obra de Josep Maria Llompart. Escola de formació en mitjans didàctics. ISBN 8492010339.

## Referències

* ↑ «Còpia arxivada». Arxivat de l'original el 2020-01-15. [Consulta: 15 gener 2020].
* 1 2 3 4 5 6 7 «Josep M. Llompart, vint anys després». VilaWeb, 28-01-2013. Arxivat de l'original el 2015-04-10. [Consulta: 28 gener 2013].
* ↑ Munar, F. S. «Una enciclopèdia amb majúscules» ( PDF) p. 74. El Temps, 19-09-1998. [Consulta: 22 febrer 2025].
* ↑ «La cultura catalana perd a Encarnació Viñas, viuda de Josep Maria Llompart». VilaWeb, 12-12-2003. Arxivat de l'original el 2015-04-10. [Consulta: 22 febrer 2013].

## Enllaços externs

* «Josep Maria Llompart de la Peña». Associació d'Escriptors en Llengua Catalana.
* LletrA. «Josep Maria Llompart de la Peña». Universitat Oberta de Catalunya i Institut Ramon Llull.